[WhatsApp] Shin ko GB WhatsApp yana da kariya? Me yasa ba’a samunsa a Play Store? – Sharfadi.com
GB WhatsApp ko WhatsApp GB manhajar WhatsApp ce ta asali da wasu (ba kamfanin WhatsApp dinba) suka sabinta ta, tare da yi mata sabbin kare-kare ta hanyar kara baiwa masu amfani da manhajar karin damarmaki.
WhatsApp na asali da kuma GB WhatsApp duka suna aiki da server guda tamkar Facebook ne ka shiga ta asalin application dinsu ko kuma ta facebook lite, sai dai shi Gb ba mallakar masu asalin WhatsApp din bane wato kamfanin Facebook.
A karon farko GB WhatsApp bai saba da doka da kuma ka’idar kamfanin WhatsApp ba, amma daga baya ya yiwa kamfanin karantsaye saboda damar da ya baiwa masu amfani dashi tayi yawa sannan bayanan masu amfani dashi bashi da tsaro.
Babu tsaro a GB WhatsApp!
Maganar gaskiya babu kariya a Gb WhatsApp su kansu kamfanin facebook dake mallakar asalin WhatsApp din har yanzu da akwai kasha a gindinsu na sun gaza tsare bayanan masu amfani dashi balantana kuma wanda wasu suka kwafi nasu.
Masu amfani dashi na cikin hatsarin a satar musu bayanai, shine mutum zai dinga samun sakonni da kiran waya na babu gaira babu dalili.
Me yasa babu GB WhatsApp a Play Store?
Play Store sunki karbar manhajar GB WhatsApp saboda suna ganin anyi satar fasahar wasu ne, don yayi kama sosai da asalin WhatsApp wannan dalilin yasa ba zaka iya samunsa a Play Store dinba.
A dokar Google dai baya saka duk wata manhaja mai irin wannan matsalar ko kuma wanda zata iya kawo rigima ko me yada karerayi da sauran laifuka.
Ire-iren GB WhatsApp
GB WhatsApp yana nan iri-iri daban-daban sama da guda daya, kowa yana kokarin shima yayi nasa, don haka ba kala daya bane.
Shawarata gama da GB WhatsApp
Idan kana amfani da WhatsApp ne don gaisawa dan sada zumunci kadai to babu laifi zaka iya amfani dashi.
Idan kuma kana da sabgogi kamar kana kasuwanci kana karbar bayanai masu muhimmanci, ko kai dan jarida ne kana karbar rahotonni ta hanyarsa to kada kayi amfani da GB WhatsApp.
Wane mataki kamfanin suka dauka kan GB WhatsApp?
A yanzu haka masu amfani da GB WhatsApp na cikin hatsarin rasa account dinsu, domin kuwa WhatsApp suna bi suna rufe layukan dake amfani da GB din.
Karanta cikakken bayani anan:
Related Topics:its gb whatsapp safe or not in Hausa